Dansk Folkepartis udenrigsordfører og formand for udenrigspolitisk nævn, Søren Espersen, er nu blevet politianmeldt efter sin udtalelse til TV 2 om, at den amerikanskledet koalition mod Islamisk Stat bør udvide bombningerne i Syrien og Irak til også at omfatte civile, herunder kvinder og børn.

Ifølge Søren Espersen er det den eneste måde at få bugt med IS-krigere, da de ifølge Søren Espersen bruger kvinder og børn som skjold – og at koalitionen af den grund ikke vil bombe de landsbyer og byer, hvor IS-krigerne gemmer sig.

Anmeldesen er foretaget af forfatteren Sigurd Hartkorn Plaetner, der på sin profil på Facebook begrunder anmeldelsen med, at et af demokratiets vigtigste hjørnesten er, at alle er lige for loven:

- Når demokratiet trues, må man blive endnu mere demokratisk, og siden en af demokratiets vigtigste hjørnesten er, at alle er lige for loven, har jeg lige indgivet en anmeldelse af Søren Espersen for overtrædelse af straffelovens terrorparagraf, skriver han.

I sin anmeldelse til politiet – som han viser på Facebook – mener han, at Søren Espersen med sine udtalelser opfordrer til terror igennem drab af civile børn og kvinder.

Når demokratiet trues, må man blive endnu mere demokratisk, og siden en af demokratiets vigtigste hjørnesten er, at alle... Posted by Sigurd Hartkorn Plaetner on Sunday, November 15, 2015

Søren Espersen er efterfølgende havnet i en sand shitstorm på de sociale medier. Du kan læse og se Søren Espersens udtalelser her.